Maailmanympärysmatka

Suunnittele maailmanympärysmatka. Voit tehdä yhteistyötä parin kanssa.

1. Valitse ensin vähintään viisi kaupunkia, jotka ovat eri puolilla maailmaa. Valitse mielellään eri maanosissa sijaitsevat kaupungit. Valitse myös tarpeeksi isot ja tunnetut kaupungit.
2. Selvitä ensin lennot kaupunkien välillä. Ajankohdan ja matkan keston voit päättää itse. Valitse edullisimmat lennot ilman ylimääräisiä välilaskuja. Kirjaa ylös lentojen hinnat ja lentoyhtiöt.
3. Lähde sitten selvittämään kaupungeista ainakin seuraavat asiat. Kirjaa ylös.
   1. Siirtyminen lentokentältä kaupunkiin ja liikkuminen kaupungin sisällä.
   2. Majoittuminen kaupungissa.
   3. Turvallisuustilanne
   4. Rahankäyttö. Toimivatko kortit? Valuutta? Valuutan hankkiminen?
   5. Vaaditaanko viisumia
   6. Rokotukset. Mitä vaaditaan?
   7. Paikalliset tavat? Uskonto? Onko rajoituksia pukeutumisen suhteen?
   8. Mitä kieliä kaupungissa puhutaan? Millä kielillä selviää?
   9. Paikallinen ruoka?
   10. Nähtävyydet ja kaupungin erikoisuudet?